צומת מילר (סדרת טלוויזיה)

צומת מילר היא קומדיית מצבים ישראלית שהקומיקאי אדיר מילר יצר, כתב וביים (בשיתוף עם אוהד פרח) ובה מגלם מילר את עצמו. הסדרה שודרה בשידורי קשת החל מ-23 ביוני 2016 עד 13 ביוני 2022. את שיר הפתיחה של הסדרה מבצע מוקי, שגם כתב את המילים והלחין יחד עם אורי אבני. העונה השנייה עלתה לשידור ב-27 בפברואר 2018, בערוץ קשת 12. בעונה זאת הצטרפו השחקנים: דקלה הדר (החליפה את אדוה בולה), עדי חבשוש, אורי עטיה וגיה באר גורביץ'. ב-29 באוקטובר 2019, עלתה העונה השלישית. ב-13 במרץ 2022, עלתה העונה הרביעית והאחרונה של הסדרה. הסדרה מתמקדת בסיפור חייו של אדיר מילר, ומעניקה הצצה הומוריסטית לחייו האמיתיים לכאורה של מילר כסטנדאפיסט המנסה לתמרן בין המציאות, הזוגיות והמשפחה, לבין החלום להמשיך ליצור. בסדרה, אשתו היא פסיכולוגית של ידוענים. בכל פרק מתארחים בסדרה אמנים ישראלים, כשהם מגלמים את דמותם האמיתית. בעונה הראשונה כל פרק נפתח בריאיון של מילר לדנה ויס בנושא הקשור לפרק כשלעיתים הם משוחחים עוד מספר פעמים במהלך הפרק עצמו. בעונה השנייה הקונספט השתנה, וכל פרק הסתיים במופע סטנדאפ של מילר על נושא הפרק. דנה ויס לא השתתפה בעונה זו. אדיר מילר: שחקן וסטנדאפיסט, נשוי למאיה, ולהם שתי בנות - יהלי ורוני. מחפש דרכים שונות על מנת להתחמק מתפקידו כהורה. מיוצג על ידי עופר. מאיה מילר (אדוה בולה) (עונה 1) ודקלה הדר (עונות 2–4): אשתו של אדיר, ולהם שתי בנות - יהלי ורוני. פסיכולוגית של ידוענים. עופר שפיץ (גל זייד): נרקיסיסט, הסוכן של אדיר, נוהג להשיג לאדיר תפקידי משחק מוזרים. מתנהג בטיפשות לגבי דברים מסוימים. אביה של רותם. אווה מילר (מירי אלוני): אמו של אדיר, נשואה לפטר. מבקשת מאדיר הרבה טובות בשבילה. בעלת מבטא הונגרי כבד. פטר מילר (אברהם סלקטר): אביו של אדיר, נשוי לאווה. נוהג להתקשר לאדיר בכל פעם שיש בעיה בבית. עבד בתעשייה האווירית. יהלי מילר (מאי ז'פקו): הבת של אדיר ומאיה, אחות של רוני. לומדת בבית ספר. רוני מילר (אנה ברקן): הבת של אדיר ומאיה, אחות של יהלי. בעונה הראשונה לומדת בגן חובה. הגננת שלה לא מחבבת את אדיר. החל מהעונה השנייה לומדת בבית ספר. רותם שפיץ (עדי חבשוש) (עונות 2–4): בתו של עופר שחזרה במפתיע מטיול בהודו. עבדה כפקידה בדואר. עופר מכנה אותה "סתומי". נוהגת ללבוש חולצות עליהן מודפסות משפטים המתארים אותה בדרך משעשעת או שמרמזים לקראת העתיד לבוא. גולן שמיר (אורי עטיה) (עונות 2–4): אחיה של מאיה, בעלה של אנאלי ואביו של בגין, חזר לישראל מפריז. אנאלי שמיר (גיה באר גורביץ') (עונות 2–4): צרפתייה, אשתו של גולן ואמו של בגין. נוהגת להתקשט בבגדים וחפצים עם סמלי מדינת ישראל והציונות. דנה ויס (בתפקיד עצמה) (עונה 1): מראיינת את אדיר, בכל פרק היא שואלת אותו שאלה שמובילה לעלילת הפרק, מעריצה את אדיר. שלום חפר (שמעון כהן) (עונה 1, אורח בעונה 3): שכנו של אדיר. נוהג לשתף עם אדיר מידע על בעיותיו הרפואיות המביכות. יובל "יובי" מילר (אלון לשם) (עונה 1): אחיו של אדיר, רווק רומנטיקן המחליף חברות בקצב גבוה. ציפורה (רבקה מיכאלי) (עונה 2): אימו של עופר וסבתה של רותם. אישה חולה מאוד. לא אוהבת את עופר וטוענת שהוא בא אליה רק כשהוא צריך משהו. היא קוראת לרותם שיבוש גנטי. גרשון (אריה מוסקונה) (עונה 2,4): אביהם של מאיה וגולן ובעלה של חנה. חנה (ניצה שאול) (עונה 2,4): אמם של מאיה וגולן ואשתו של גרשון. מגי (ענת מגן-שבו) (עונה 4): אמה של רותם (אותה היא מכנה בטעות "לוטם") שניתקה קשר עם עופר ועברה לארצות הברית. לאורך שנותיה, הופיעו בסדרה שחקנים אורחים רבים. בין האורחים ניתן למנות את: אסי כהן, ירון ברובינסקי, אליאנה תדהר, שלמה ארצי, טום קשתי, דידי הררי, אילן דר, יוסי סגל, רשף לוי, טל מוסרי, נתן זהבי, נורמן עיסא, אבי סינגולדה, יובל סמו, גורי אלפי, עדי הימלבלוי, יובל שם-טוב, גל אוחובסקי, רפי קרסו, מיכל דליות, צדי צרפתי, אורי גבריאל, אבשלום קור, מיטל טרבלסי, דני רובס, ארקדי דוכין, מני ממטרה, משה פרץ, יורם שפטל, ניר מנקי. ידוענים נוספים שיחקו בתפקיד עצמם כמי שקיבלו טיפול אצל מאיה, המשמשת כפסיכולוגית למפורסמים, בהם: אריק זאבי, חיים הכט, דידי הררי, דובי גל, ליאור כלפון, שלישיית מה קשור, שלומי שבת, סיון רהב-מאיר, ליהיא גרינר, קרין גורן, גיא זוארץ, איתי אנגל, עידו רוזנבלום, גיא פינס וצחי נוי. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. הופעה של אדיר מילר, שהייתה אמורה להיערך ב-1 בספטמבר 2016 בפני שוטרי מחוז ירושלים, התבטלה עקב פרק בסדרה, "לתפארת משטרת ישראל", שהכיל לעג על השוטרים בנושא מנת משכל הנמוכה שלהם כביכול. הסדרה שודרה בערוץ 2 במסגרת "שידורי קשת", עלתה לשידור ב-23 ביוני 2016 ושודרה בימי חמישי. פרק הבכורה של הסדרה השיג 27.8% מדרוג, וזכה להשקת הקומדיה הגבוהה ביותר ב-3 השנים. רמזור צומת מילר – האתר הרשמי, מתוך אתר mako טלי קיים‏, צופים ערבים נגד אדיר מילר: "לא הגעתי מנצרת על חמור", באתר וואלה, 6 ביולי 2016 צומת מילר, ברשת החברתית פייסבוק "צומת מילר", במסד הנתונים הקולנועיים IMDb (באנגלית) "צומת מילר", במיזם "אישים" לתיעוד היצירה הישראלית ביקורות: אילן קפרוב‏, הרמזור אותו רמזור: "צומת מילר" לא מביאה איתה בשורה קומית חדשה, באתר וואלה, 23 ביוני 2016 סמדר שילוני, הסדרה החדשה של אדיר מילר: תחליף ראוי לרמזור, באתר ynet, 23 ביוני 2016 אריאל שנבל, "צומת מילר": רמזור זה לא, אולי תמרור, באתר nrg‏, 24 ביוני 2016 סמדר שילוני, אמירות אמיצות, דמויות חכמות. חצי עונה לצומת מילר, באתר ynet, 4 בספטמבר 2016 סמדר שילוני, "צומת מילר": אבד לה העוקץ, באתר ynet, 27 בפברואר 2018 רחלי מלק-בודה, ‏כשהריאליטי השתלט, צומת מילר 2 מספקת רגעי כיף, בעיתון מקור ראשון, 4 במרץ 2018 בן בירון, ‏משטרת ישראל ביטלה הופעה של אדיר מילר: "מתבדח בסדרה על שוטרים", באתר ‏מאקו‏, 1 באוגוסט 2016 שגיא בן נון‏, משטרת ישראל נגד אדיר מילר: ביטלה הופעה לאחר שלעג לה ב"צומת מילר", באתר וואלה, 1 באוגוסט 2016